Na temelju članka 40. i 41. Zakona o ustanovama (NN 76/93, 29/97, 47/99,35/08, 127/19 i 151/22), članka 11. stavka 1. točke 22. Uredbe o upravljanju i vođenju poslova lučkih uprava unutarnjih voda (Narodne novine broj: 33/23) i članka 21. Statuta Lučke uprave Slavonski Brod, Upravno vijeće Lučke uprave Slavonski Brod raspisuje

**JAVNI NATJEČAJ**

za izbor ravnatelja /ice Lučke uprave Slavonski Brod

Kandidat za ravnatelja/icu mora ispuniti sljedeće uvjete:

* Završen sveučilišni prijediplomski studij, sveučilišni diplomski studij, sveučilišni integrirani prijediplomski i diplomski studij ili sveučilišni specijalistički studij iz tehničkih i društvenih područja;
* Najmanje pet godina radnog iskustva u struci s traženom razinom stručne spreme, od kojih najmanje tri godine radnog iskustva na plovidbenim poslovima ili poslovima upravljanja vodnim područjem na unutarnjim vodama;
* Aktivno korištenje engleskog ili njemačkog jezika u govoru i pismu;
* Znanje rada na osobnom računalu;
* Prijedlog najpovoljnijeg koncepcijskog rješenja programa rada i razvitka lučke uprave za razdoblje od četiri godine;
* Stručne, radne i organizacijske sposobnosti i uspješne rezultate u dosadašnjem radu.

Ravnatelj/ica se imenuje na vremensko razdoblje od četiri (4) godine.

Kandidati/kinje su dužni/e Upravnom vijeću prezentirati prijedlog najpovoljnijih koncepcijskih rješenja programa rada i razvitka Lučke uprave Slavonski Brod za razdoblje od četiri (4) godine.

U prijavi na natječaj potrebno je navesti osobne podatke podnositelja prijave (osobno ime i prezime, datum i mjesto rođenja, adresu stanovanja, broj telefona ili mobitela, e-mail adresa).

Uz vlastoručno potpisanu prijavu na natječaj, potrebno je priložiti sljedeće dokaze:

- životopis,

 - prijedlog najpovoljnijih koncepcijskih rješenja programa rada i razvitka Javne ustanove Lučke uprave Slavonski Brod za razdoblje od 4 godine,

- dokaz o odgovarajućem stupnju obrazovanja (diploma),

- dokaz o najmanje pet (5) godina radnog iskustva u struci (elektronički zapis HZMO-a o radnom stažu ili potvrda o podacima evidentiranim u matičnoj evidenciji HZMO- ili drugi dokazi na temelju kojih se može utvrditi traženo radno iskustvo u struci),

- dokaz o najmanje tri godine radnog iskustva na plovidbenim poslovima ili poslovima upravljanja vodnim područjem unutarnjih voda,

- dokaz o hrvatskom državljanstvu (osobna iskaznica, putovnica, vojna iskaznica ili domovnica),

- uvjerenje nadležnog suda da se protiv kandidata/tkinje ne vodi kazneni postupak (ne stariji od 3 mjeseca),

- potvrda poslodavca o stručnim, radnim i organizacijskim sposobnostima i uspješne rezultate u dosadašnjem radu.

Svi prilozi se prilažu u izvorniku ili ovjerenom presliku.

Rok za podnošenje prijava je osam (8) dana od dana objave natječaja u Narodnim novinama.

Prijave se podnose neposredno ili poštom, u zatvorenoj omotnici, na adresu:

**Lučka uprava Slavonski Brod,**

**Šetalište braće Radić 19a,**

**35000 Slavonski Brod,**

**s naznakom „ Javni natječaj za izbor ravnatelja/ice Lučke uprave Slavonski Brod – ne otvarati“.**

Urednom prijavom smatra se vlastoručna potpisana prijava koja sadrži sve podatke i priloge navedene u ovom natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz ovoga natječaja, ne smatra se kandidatom prijavljenim na natječaj i njena prijava neće biti razmatrana te će joj o tome biti dostavljena pisana obavijest.

Kandidati / kandidatkinje koji se pozivaju na pravo prednosti prilikom zapošljavanja u skladu s člankom 102. i 103. Zakona o hrvatskim braniteljima iz Domovinskog rata i članovima njihovih obitelji („Narodne novine” broj: 121/17, 98/19, 84/21 i 156/23), uz prijavu na Natječaj dužni su, osim dokaza o ispunjavanju traženih uvjeta, priložiti i sve potrebne dokaze dostupne na stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati / kandidatkinje koji ostvaruju pravo prednosti prilikom zapošljavanja u skladu s člankom 48. Zakona o civilnim stradalnicima iz Domovinskog rata („Narodne novine” broj: 84/21), dužni su u prijavi pozvat se na ovo pravo tako da uz prijavu na natječaj dostave sve dokaze o ispunjavanju traženih uvjeta iz natječaja te prilože dokaze u svrhu ostvarivanja prednosti pri zapošljavanju. Popis dokumenata potrebnih za ostvarivanje prednosti pri zapošljavanju dostupni su na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati / kandidatkinje koji ostvaruju pravo prednosti prilikom zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom („Narodne novine” broj: 157/13, 152/14, 39/18, 32/20), dužni su se u prijavi pozvati na članak 9. navedenog Zakona te uz dokaze o ispunjavanju uvjeta iz natječaja priložiti dokaze o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Kandidati / kandidatkinje koji ostvaruju pravo prednosti prilikom zapošljavanju sukladno članku 48.f. Zakona o zaštiti vojnih i civilnih invalida rata („Narodne novine” broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dužni su se u prijavi pozvati na ovo pravo te uz dokaze o ispunjavanju uvjeta iz natječaja priložiti rješenje odnosno potvrdu iz koje je vidljivo spomenuto pravo te dokaz o tome na koji mu je način prestao radni odnos.

Podnošenjem prijave na natječaj kandidat/kinja je izričito suglasan/a da Lučka uprava Slavonski Brod može prikupljati, koristiti i dalje obrađivati njegove/njene osobne podatke u svrhu provedbe natječaja sukladno propisima koji uređuju zaštitu osobnih podataka. Prijave kandidata/kinja adekvatno će biti zaštićene od pristupa neovlaštenih osoba te će se čuvati u skladu s uvjetima i rokovima predviđenim Pravilnikom o obradi i zaštiti osobnih podataka.

Podnošenjem prijave na natječaj kandidat/kinja pristaje da se njegovi/njezini osobni podatci ( ime i prezime) objave na službenoj stranici Lučke uprave Slavonski Brod u svrhu objave termina prezentiranja najpovoljnijih koncepcijskih rješenja programa rada i razvitka Lučke uprave Slavonski Brod i rezultata natječaja.

Kandidat/kinja koji/a ispunjava formalne uvjete bit će pozvan/a na usmeni razgovor i predstavljanje najpovoljnijih koncepcijskih rješenja Programa rada i razvitka Lučke uprave Slavonski Brod za razdoblje od 4 (četiri) godine pred Upravnim vijećem Lučke uprave Slavonski Brod.

O vremenu usmenog razgovora kandidat/kinja bit će obaviješten/a i putem elektronske pošte, nakon isteka roka navedenog za dostavljanje dokumentacije.

Za kandidata koji ne pristupi usmenom razgovoru smatrat će se da je povukao prijavu na javni natječaj te se u daljnjem postupku više neće smatrati kandidatom/kinjom.

O rezultatima natječaja kandidati će biti obaviješteni najkasnije u roku od 45 dana od dana isteka roka za podnošenje prijave.

Na Internetskoj stranici Javne ustanove Lučke uprave Slavonski Brod ([www.lucka-uprava-brod.hr](http://www.lucka-uprava-brod.hr)) bit će objavljene sve informacije vezane za natječaj.

 Lučka uprava Slavonski Brod